Document ID: 32007R0704

UREDBA KOMISIJE (ES) št. 704/2007
z dne 21. junija 2007
o spremembi Uredbe (ES) št. 2707/2000 o pravilih za uporabo Uredbe Sveta (ES) št. 1255/1999 v zvezi s pomočjo Skupnosti za oskrbo učencev v izobraževalnih ustanovah z mlekom in nekaterimi mlečnimi proizvodi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) ter zlasti člena 15 in druge alinee člena 47 Uredbe,
ob upoštevanju naslednjega:
(1)
Člen 14(3) Uredbe (ES) št. 1255/1999 določa zneske pomoči, ki se dodelijo za oskrbo učencev z mlečnimi proizvodi za obdobje od 1. julija 2006 do 30. junija 2007.
(2)
Uredba Komisije (ES) št. 2707/2000 (2) je uvedla prehodno določbo, da bi se nacionalnim upravam in odgovornim za izvedbo programa mleko za šole olajšala obdelava izplačil pomoči, če se je spremenila stopnja na koncu šolskega leta 2005/2006.
(3)
Države članice, v katerih se šolsko leto 2006/2007 konča v juliju, bodo zaradi spremembe stopnje pomoči še vedno imele težave pri obdelavi izplačil pomoči. Primerno je, da se ta določba razširi na šolsko leto 2006/2007.
(4)
Uredbo (ES) št. 2707/2000 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
V členu 4(3) Uredbe (ES) št. 2707/2000 se drugi pododstavek nadomesti z naslednjim:
„Vendar se za šolsko leto 2006/2007 stopnja pomoči, ki velja prvi dan junija, lahko uporabi v mesecu juliju, če se šolsko leto v državi članici konča v juliju.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. junija 2007

Labels: 12
17
19
5